**Ministru kabineta noteikumu projekta  
"Grozījumi Ministru kabineta 2009. gada 1. septembra noteikumos Nr. 981  
"Bērnu nometņu organizēšanas un darbības kārtība""  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 punktu kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts "Grozījumi Ministru kabineta 2009. gada 1. septembra noteikumos Nr. 981 "Bērnu nometņu organizēšanas un darbības kārtība""(turpmāk – projekts) izstrādāts, jo atbilstoši Valsts aizsardzības mācības un Jaunsardzes likuma 5 panta pirmās daļas deleģējumam ir pieņemti Ministru kabineta 2021. gada 15. jūnija noteikumi Nr.381 "[Valsts aizsardzības mācības nometņu organizēšanas un darbības kārtība](https://likumi.lv/ta/id/324070-valsts-aizsardzibas-macibas-nometnu-organizesanas-un-darbibas-kartiba)". Attiecīgi valsts aizsardzības mācības nometņu organizēšanai turpmāk nav nepieciešams piemērot Ministru kabineta 2009. gada 1. septembra noteikumos Nr. 981 "Bērnu nometņu organizēšanas un darbības kārtība" noteikto nometņu organizēšanas un darbības kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts aizsardzības mācības nometnes papildina valsts aizsardzības mācības priekšmetā apgūtās zināšanas, prasmes un vērtības, un dalība tajās ir brīvprātīga. Nometnēs tiek īstenota interešu izglītības programma, kuras saturu apstiprina aizsardzības ministrs.  Ņemot vērā, ka Ministru kabineta noteikumos par valsts aizsardzības mācības nometņu organizēšanu un darbību jau noteiktas visas darbības, kas veicamas nometnes sagatavošanas posmā un īstenojot interešu izglītību nometnes norises laikā, nosakāms, ka uz valsts aizsardzības mācības nometnēm nav attiecināma Ministru kabineta 2009. gada 1. septembra noteikumos Nr. 981 "Bērnu nometņu organizēšanas un darbības kārtība"noteiktā nometņu organizēšanas un darbības kārtība, izņemot prasību nometņu vadītājiem iegūt nometņu vadītāja apliecību.  Izstrādājot noteikumus par valsts aizsardzības mācības nometņu organizēšanu un darbību, kopīgi ar Valsts izglītības satura centra speciālistiem tika noteikts, ka valsts aizsardzības mācības nometņu vadītājiem, tāpat kā bērnu nometņu vadītājiem, jāapgūst Izglītības un zinātnes ministrijas apstiprināto nometņu vadītāju kursu programmu, saņemot par to apliecību. Prasība iegūt šādu apliecību attiecīgi iekļauta Ministru kabineta noteikumu "Valsts aizsardzības mācības nometņu organizēšanas un darbības kārtība" 21.punktā.  Papildus noteiktumu projektā paredzēts precizēt Ministru kabineta 2009. gada 1. septembra noteikumu Nr. 981 "Bērnu nometņu organizēšanas un darbības kārtība" 13.punktu, aktualizējot Aizsardzības ministrijas padotības iestādes – Jaunsardzes centra – nosaukumu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija un Jaunsardzes centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | Projekts ik gadu nākotnē skars 2000-3000 jauniešus, kas brīvprātīgi piedalīsies valsts aizsardzības mācības nometnēs, kā arī viņu likumiskos pārstāvjus, ņemot vērā, ka daļa jauniešu, kas piedalās nometnē, ir nepilngadīgi. |
| 2. | Tiesiskā regulējuma ietekme uz tautsaimniecību un administratīvo slogu | Attiecībā uz jauniešiem, kas piedalīsies nometnē, un viņu likumiskajiem pārstāvjiem projekts neparedz izmaiņas tiesībās un pienākumos. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ministru kabineta 2021. gada 15.jūnija noteikumi Nr. 381 "Valsts aizsardzības mācības nometņu organizēšanas un darbības kārtība", kas nosaka kārtību, kādā tiek organizētas valsts aizsardzības mācības nometnes. Šo nometņu dalībniekiem tiek segti izdevumi par šajos noteikumos noteiktajiem veselības aprūpes izdevumiem.  Ministru kabineta 2021. gada 15.jūnija noteikumi Nr.382 "Valsts aizsardzības mācības nometņu izglītojamo un jaunsargu veselības aprūpes izdevumu apmaksas kārtība", kas nosaka, kādus veselības aprūpes pakalpojumu izdevumus sedz valsts aizsardzības mācības nometņu izglītojamiem. |
| 2. | Atbildīgā institūcija | Aizsardzības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par projektu un dotu iespēju izteikt viedokli, tas atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts kancelejā tika ievietots Aizsardzības ministrijas tīmekļvietnē, kā arī Ministru kabineta tīmekļvietnē. |
| 2. | Sabiedrības līdzdalība projekta izstrādē | Projekts publicēts Aizsardzības ministrijas tīmekļvietnē sadaļā "Sabiedrības līdzdalība" <https://www.mod.gov.lv/lv/nozares-politika/sabiedribas-lidzdaliba/sabiedriskas-un-publiskas-apspriesanas>, kā arī Ministru kabineta tīmekļvietnē <https://www.mk.gov.lv/content/ministru-kabineta-diskusiju-dokumenti>, nodrošinot iespēju sabiedrības pārstāvjiem izteikt viedokli rakstiski līdz 2021. gada 12.jūlijam atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam. |
| 3. | Sabiedrības līdzdalības rezultāti | Organizētās sabiedrības līdzdalības ietvaros rakstiski viedokļi par projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Jaunsardzes centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo institūciju ietvaros. Izdodot šo noteikumu projektu, jaunas amata vietas netiek veidotas. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

Liepiņa, 67335013

liene.liepina@mod.gov.lv